Source: https://www.roznava.sk/byvanie
Timestamp: 2020-02-20 03:02:26+00:00

Document:
byty postavené s podporou štátu - Družba, Nadabula
1. krok PRED PODANÍM ŽIADOSTI
Pred podaním žiadosti odporúčame prepočítať si priemerný mesačný čistý príjem žiadateľa a osôb, ktoré budú tvoriť domácnosť za rok predchádzajúci a oboznámiť sa s príjmovými podmienkami pre zaradenie žiadosti do poradovníka (žiadateľ sa vyhne zbytočnému vybavovaniu ostatných dokladov, ak nespĺňa tieto podmienky).
(7.) Príjmové podmienky byty Družba a Nadabula (PDF, 254 kB)
Podanie písomnej žiadosti na predpísanom tlačive s potrebnými prílohami. Zoznam príloh je uvedený pri tlačive žiadosti. V časti špecifikácia požadovaného bytu žiadateľ uvedie, koľko izbový byt žiada. Ďalej môže uviesť aj iné špecifikácie požadovaného bytu (konkrétny bytový dom, podlažie, balkón a i.). Uvoľnený byt sa však ponúkne žiadateľovi len v prípade, že spĺňa jeho špecifikácie. V prípade, že počas evidencie sa žiadateľ rozhodne zmeniť špecifikáciu bytu (resp. zruší niektorú podmienku požadovaného bytu), v poradovníku sa zmení dátum podania, a to na dám písomného predloženia zmeny. V prípade odmietnutia bytu si opakovane môže žiadateľ (alebo manžel/manželka) podať žiadosť až po uplynutí 6 mesiacov
(2.) ŽIADOSŤ o pridelenie nájomného bytu _DRUŽBA_NADABULA (PDF, 582 kB)
(3.) Potvrdenie o príjme (PDF, 99 kB)
(4.) Potvrdenie o zdravotnom postihnutí pri žiadosti o bezbariérový byt (PDF, 13 kB) pri žiadosti o bezbariérový byt
(5.) Potvrdenie o nedoplatkoch na KO a daniach (PDF, 13 kB)
(6.) Potvrdenie o nedoplatkoch na nájomnom ak je žiadateľ nájomcom obecného bytu (PDF, 12 kB) ak je žiadateľ nájomcom obecného bytu
3. krok POSÚDENIE ŽIADOSTI
Podaná žiadosť je posúdená:
z hľadiska úplnosti. V prípade, že k žiadosti neboli predložené všetky potrebné doklady je žiadateľ písomne vyzvaný na ich doplnenie v lehote do 30 dní odo dňa doručenia výzvy.
z hľadiska splnenia podmienok pre zaradenie do poradovníka. Podmienky pre zaradenie žiadosti do poradovníka:
žiadosť obsahuje všetky potrebné prílohy
žiadateľ a osoby, ktoré budú evidované ako spolubývajúce osoby nemajú záväzky voči mestu a splnili si všetky daňové povinnosti
žiadateľ, manžel/manželka nie je vlastníkom bytu alebo domu v k.ú. Rožňava (výnimky sú uvedené v § 4 ods. 3 VZN)
splnené príjmové podmienky (minimálny a maximálny príjem)
4. krok ZAMIETNUTIE / ZARADENIE DO PORADOVNÍKA
Ak žiadosť nie je úplná a ani v stanovenej lehote žiadateľ nepredložil potrebné doklady alebo nie sú splnené podmienky zaradenia žiadosti do poradovníka, žiadosť je zamietnutá. Žiadateľ má právo podať písomnú námietku v lehote 15 dní odo dňa doručenia písomného oznámenia o zamietnutí žiadosti, a to na nesprávne uvedené dôvody zamietnutia. Námietka je prerokovaná v Komisii sociálnej, zdravotnej a bytovej Mestského zastupiteľstva v Rožňave.
Ak žiadosť je úplná a sú splnené podmienky zaradenia do poradovníka, žiadosť je obodovaná v zmysle VZN a zaradená do poradovníka podľa počtu bodov a dátumu podania kompletnej žiadosti. Žiadateľ má právo podať písomnú námietku v lehote 15 dní odo dňa doručenia písomného oznámenia o zaradení do poradovníka, a to na nesprávny počet bodov. Námietka je prerokovaná v Komisii sociálnej, zdravotnej a bytovej Mestského zastupiteľstva v Rožňave.
5. krok ZOSTAVENIE PORADOVNÍKA A EVIDENCIA ŽIADOSTI
Poradovník sa zostavuje mesačne po uplynutí mesiaca. Najneskôr do 10 pracovných dní je zverejnený na webovom sídle mesta.
Poradovník žiadateľov o pridelenie bytu
Žiadosť je evidovaná v poradovníku po dobu 12 mesiacov odo dňa podania kompletnej žiadosti. Žiadateľ je povinný bez vyzvania si žiadosť po 12 mesiacoch aktualizovať (písomne alebo mailom), v opačnom prípade je žiadosť z poradovníka vyradená. Ďalšie dôvody vyradenia žiadosti z poradovníka sú upravené v ods. 6, § 5 VZN.
(8.) Aktualizácia žiadosti po 12 mesiacoch (PDF, 10 kB)
Žiadateľ je povinný nahlásiť zmeny skutočností uvedených v žiadosti do 30 dní a predložiť doklady preukazujúce tieto zmeny. Pokiaľ skutočnosti majú vplyv na celkový súčet bodov podľa tohto nariadenia, žiadosť sa opätovne oboduje a v poradovníku sa zaradí podľa nového súčtu bodov a s dátumom predloženia dokladov o zmene skutočnosti. Ak žiadateľ nenahlási zmeny skutočností, ktoré majú vplyv na počet bodov smerom nadol, je žiadosť z poradovníka vyradená.
(9.) Hlásenie zmien skutočnosti uvedených v žiadosti (PDF, 13 kB)
6. krok PRIDELENIE BYTU A UZATVORENIE NÁJOMNEJ ZMLUVY
V prípade uvoľnenia bytu, resp. evidovania výpovede z nájmu bytu sa tento byt ponúkne žiadateľovi podľa aktuálneho poradovníka.
Ak žiadateľ špecifikoval požiadavky na byt (napr. uviedol, že chce len konkrétne poschodie, alebo len konkrétny bytový dom) a uvoľnený byt to nespĺňa, byt bude ponúknutý ďalšiemu v poradovníku.
Ak žiadateľ počas evidencie zmení svoju špecifikáciu požadovaného bytu, žiadosť bude v poradovníku zaradená s dátumom tejto zmeny.
V prípade, že v poradovníku nasledujú žiadatelia s rovnakým počtom bodov a dátumom podania žiadosti, rozhodne sa poradie žrebovaním na zasadnutí komisie. Ak sa byt prideľuje v inom roku, v akom je žiadosť evidovaná, je žiadateľ pred pridelením bytu povinný predložiť potvrdenie o čistom príjme osôb, ktoré budú tvoriť domácnosť, za rok predchádzajúci uzatvoreniu nájomnej zmluvy.
Byt je pridelený žiadateľovi ak:
spĺňa príjmové podmienky (neprekročí maximálny príjem)
neboli zistené skutočnosti, ktoré ovplyvňujú počet bodov smerom nadol.
Pred uzatvorením nájomnej zmluvy je žiadateľ povinný uhradiť finančnú zábezpeku v zmysle § 19 ods. 5 VZN (finančná zábezpeka je vo výške 6 mesačného nájomného na základe mesačného zálohového predpisu zaokrúhlená na celé desiatky eur nadol resp. 4 mesačného u budúcich nájomcov bezbariérových bytov, ktorí majú postihnutie zo zákona). Výpočet finančnej zábezpeky je zverejnený na webovom sídle mesta v dokumente „Výška nájomného a úhrad za plnenia poskytované s užívaním bytu a výpočet výšky finančnej zábezpeky“.
(19.) Výška nájomného a úhrad za plnenia poskytované s užívaním bytu a výpočet výšky finančnej zábezpeky (PDF, 456 kB)
Po uzatvorení nájomnej zmluvy je žiadateľ povinný uhradiť nájomné a úhrady za plnenia poskytované s užívaním bytu za mesiac (resp. alikvotnú časť), v ktorom bola nájomná zmluva uzatvorená a za mesiac nasledujúci (platby sú stále mesiac vopred) a uhradiť jednorazový poplatok za elektromer. Poplatok za elektromer je od 55,77 po 120,89 €
7. krok OPAKOVANÉ UZATVORENIE NÁJOMNEJ ZMLUVY
Nájomná zmluva sa opakovane uzavrie len ak nájomca a osoby tvoriace domácnosť:
spĺňajú príjmové podmienky (neprekročí maximálny príjem)
nemajú záväzky voči mestu alebo bolo povolené zaplatenie dlhu v splátkach v zmysle Zásad hospodárenia s majetkom mesta
nie sú dôvody na vypovedania nájmu bytu prenajímateľom podľa § 711 ods. 1 písm. c.), d.), g.) Občianskeho zákonníka a nájomca počas trvania nájomného pomeru dodržiaval podmienky uvedené v nájomnej zmluve
V prípade, že nájomca nemá záujem o opakované uzatvorenie nájomnej zmluvy, je povinný písomne informovať odbor minimálne tri mesiace pred dohodnutým termínom skončenia nájmu nájomného bytu.
8. krok SKONČENIE NÁJOMNÉHO POMERU NÁJOMCOM
Nájomca môže dať písomnú výpoveď z nájmu nájomného bytu a nájomný pomer zaniká:
písomnou dohodu medzi prenajímateľom a nájomcom ak podľa schváleného poradovníka ďalší náhradník prevezme byt. Nájomná zmluva sa končí dňom predchádzajúcim pred dňom uzavretia nájomnej zmluvy novým nájomníkom,
uplynutím výpovednej doby, ktorá je tri mesiace a začína plynúť prvým dňom mesiaca nasledujúceho po mesiaci, v ktorom bola výpoveď daná nájomcom.
Nájomca, ktorý dal písomnú výpoveď je povinný písomne oznámiť číslo účtu, na ktorý bude vrátená finančná zábezpeka znížená o nedoplatky dohodnutého nájomného, dohodnutých úhrad spojených s užívaním nájomného bytu a prípadného poškodenia užívaného nájomného bytu nad rámec bežného opatrenia. Oznámenie o čísle účtu musí byť podpísané nájomcom pred zamestnancom mesta.
Všeobecne záväzné nariadenie mesta Rožňava o podmienkach prideľovania bytov a nakladaní s bytovým fondom mesta
Nájomná zmluva Družba, Nadabula – VZOR (PDF, 38 kB)
s nižším štandardom
Postup pri podávaní a vybavovaní žiadosti
1. krok PODANIE ŽIADOSTI
Podanie písomnej žiadosti na predpísanom tlačive s potrebnými prílohami. Zoznam príloh je uvedený pri tlačive žiadosti. Žiadateľ v žiadosti špecifikuje požadovaný byt (izbovosť, lokalitu).
(12.) ŽIADOSŤ o pridelenie bytu s nižším štandardom (PDF, 455 kB)
(6.) Potvrdenie o záväzkoch na nájomnom ak je žiadateľ nájomcom obecného bytu (PDF, 12 kB) ak je žiadateľ nájomcom obecného bytu
(13.) Potvrdenie o aktivačných prácach (PDF, 28 kB)
(14.) Potvrdenie o návšteve školy (PDF, 7 kB)
2. krok POSÚDENIE ŽIADOSTI
žiadateľ a osoby, ktoré budú tvoriť domácnosť majú trvalý pobyt na území mesta minimálne 1 rok
3. krok ZAMIETNUTIE / ZARADENIE DO PORADOVNÍKA
4. krok ZOSTAVENIE PORADOVNÍKA A EVIDENCIA ŽIADOSTI
Žiadosť je evidovaná v poradovníku po dobu 12 mesiacov odo dňa podania kompletnej žiadosti. Žiadateľ je povinný bez vyzvania si žiadosť po 12 mesiacoch aktualizovať (písomne alebo mailom), v opačnom prípade je žiadosť z poradovníka vyradená.
5. krok PRIDELENIE BYTU A UZATVORENIE NÁJOMNEJ ZMLUVY
V prípade uvoľnenia bytu, resp. evidovania výpovede z nájmu bytu sa tento byt ponúkne žiadateľovi podľa aktuálneho poradovníka. V prípade, že v poradovníku nasledujú žiadatelia s rovnakým počtom bodov a dátumom podania žiadosti, rozhodne sa poradie žrebovaním na zasadnutí komisie.
neboli zistené skutočnosti, ktoré ovplyvňujú počet bodov smerom nadol,
Nájomná zmluva sa uzavrie na dobu určitú. Prvé uzatvorenie je spravidla 2 mesiace, ďalšie opakované uzatvorenie na dobu maximálne 6 mesiacov.
nájomca obýva byt len s osobami, ktoré sú evidované ako spolubývajúce osoby
Všeobecne záväzné nariadenie mesta Rožňava o podmienkach prideľovania bytov a nakladaní s bytovým fondom mesta (PDF, 358 kB)
Zásady hospodárenia s majetkom mesta (PDF, 334 kB)
malometrážne byty – Jovická ulica
Podanie písomnej žiadosti na predpísanom tlačive s potrebnými prílohami. Zoznam príloh je uvedený pri tlačive žiadosti. Žiadateľ v žiadosti špecifikuje požadovaný byt (izbovosť).
Ďalej môže uviesť aj iné špecifikácie požadovaného bytu (konkrétny bytový dom, podlažie a i.). Uvoľnený byt sa však ponúkne žiadateľovi len v prípade, že spĺňa jeho špecifikácie. V prípade, že počas evidencie sa žiadateľ rozhodne zmeniť špecifikáciu bytu (resp. zruší niektorú podmienku požadovaného bytu), v poradovníku sa zmení dátum podania, a to na dám písomného predloženia zmeny. V prípade odmietnutia bytu si opakovane môže žiadateľ (alebo manžel/manželka) podať žiadosť až po uplynutí 6 mesiacov.
(10.) ŽIADOSŤ o pridelenie malometrážneho bytu (PDF, 458 kB)
(1.) ŽIADOSŤ o posúdenie odkázanosti na sociálnu službu ak žiadateľ nemá komplexný posudok (PDF, 299 kB) ak žiadateľ nemá komplexný posudok
(6. ) Potvrdenie o nedoplatkoch na nájomnom ak je žiadateľ nájomcom obecného bytu (PDF, 12 kB) ak je žiadateľ nájomcom obecného bytu
2. krok POSÚDENIE ŽIADOSŤ
Žiadateľ a osoby, ktoré budú tvoriť domácnosť majú trvalý pobyt na území mesta minimálne jeden rok
Žiadateľ predložil všetky potrebné prílohy
Žiadateľ a osoby, ktoré budú so žiadateľom evidované ako spolubývajúce osoby nemajú záväzky voči mestu a žiadateľ je poplatník poplatku za komunálne odpady a drobné stavebné osoby (iná osoba za neho neplní povinnosti poplatníka) a splnil si svoje daňové povinnosti.
Žiadateľ nie je vlastníkom bytu alebo domu v k.ú. Rožňava (výnimky sú uvedené v § 4 ods. 3 VZN)
Minimálny príjem žiadateľa a osôb, ktoré budú tvoriť domácnosť, sa musí rovnať minimálne 1,5 násobku životného minima a z dôchodku nie sú vykonávané exekučné zrážky.
Žiadateľ je
odkázaný na sociálnu službu – opatrovateľskú službu alebo v zariadení opatrovateľskej služby so stupňom odkázanosti I.-IV. alebo
starobný dôchodca, predčasný starobný dôchodca alebo
obyvateľ, ktorý nezabezpečuje starostlivosť o nezaopatrené deti a vek má nad 35 rokov.
V prípade uvoľnenia bytu, resp. evidovania výpovede z nájmu bytu sa tento byt ponúkne žiadateľovi podľa aktuálneho poradovníka. V prípade, že v poradovníku nasledujú žiadatelia s rovnakým počtom bodov a dátumom podania žiadosti, rozhodne sa poradie žrebovaním na zasadnutí komisie. V prípade odmietnutia bytu je možné opakovane si podať žiadosť až po uplynutí 6 mesiacov.
(11.) Príjmové podmienky (PDF, 456 kB)
Poradovník sa zostavuje mesačne po uplynutí mesiaca. Najneskôr do 10 pracovných dní je zverejnený na webovom sídle mesta..
Žiadosť je evidovaná v poradovníku po dobu 12 mesiacov odo dňa podania kompletnej žiadosti. Žiadateľ je povinný bez vyzvania si žiadosť po 12 mesiacoch aktualizovať (písomne alebo mailom), v opačnom prípade je žiadosť z poradovníka vyradená. Ďalšie dôvody vyradenia žiadosti z poradovníka sú upravené v § 5 ods. 6 VZN.
bola uhradená finančná zábezpeka (300 € za 1-izbový byt, 200 € za garsónku).
Nájomná zmluva sa uzavrie na dobu určitú, maximálne na 1 rok.
Šafárikova 101
Podanie písomnej žiadosti na predpísanom tlačive s potrebnými prílohami. Zoznam príloh je uvedený pri tlačive žiadosti. Žiadateľ v žiadosti špecifikuje požadovaný byt (izbovosť, podlažie). Podlažie môže špecifikovať len zo zdravotných dôvodov, o čom predloží potvrdenie lekára.
(15.) ŽIADOSŤ o pridelenie bytu Šafárikova 101 (PDF, 206 kB)
(6.) Potvrdenie o nedoplatkoch na nájomnom ak je žiadateľ nájomcom obecného bytu (PDF, 12 kB)
žiadateľ má trvalý pobyt na území mesta minimálne 1 rok
splnené príjmové podmienky (minimálny príjem)
(11.) Príjmové podmienky (PDF, 70 kB)
školopovinné deti nemajú neospravedlnené hodiny v škole.
VZÁJOMNÁ VÝMENA BYTOV
Podanie písomnej žiadosti o udelenie súhlasu s výmenou bytov na predpísanom tlačive spolu s Dohodou o vzájomnej výmene bytov (len u bytov rovnakého typu).
(16.) ŽIADOSŤ o udelenie súhlasu s výmenou bytov (PDF, 176 kB)
(6.) Potvrdenie o nedoplatkoch na nájomnom (PDF, 12 kB)
Žiadosť je posudzovaná v komisii sociálnej, zdravotnej a bytovej Mestského zastupiteľstva v Rožňave.
3. krok ZAMIETNUTIE ŽIADOSTI
Súhlas s výmenou bytu sa odoprie ak:
niektorému z nájomcov plynie výpovedná lehota,
niektorý z nájomcov má záväzky voči mestu. Táto podmienka neplatí, ak záväzky voči mestu má nájomca, ktorý obýva rozlohou väčší byt a mení ho za byt menší.
4. krok UZATVORENIE NÁJOMNEJ ZMLUVY
V prípade odporúčania komisie sa uzatvorí nájomná zmluva. Nájomca, ktorý mení byt s nižšou finančnou zábezpekou uhradí rozdiel medzi už zaplatenou finančnou zábezpekou a výškou finančnej zábezpeky za menený byt. Nájomcovi, ktorý mení byt s vyššou finančnou sa vráti rozdiel medzi zaplatenou finančnou zábezpekou a výškou finančnej zábezpeky za menený byt.
2. ŽIADOSŤ o pridelenie nájomného bytu_DRUŽBA_NADABULA (PDF,582 kB)
3. Potvrdenie o prijme (PDF, 99 kB)
4. Potvrdenie o zdravotnom postihnutí (PDF, 13 kB)
5. Potvrdenie o nedoplatkoch na KO a daniach (PDF, 13 kB)
6. Potvrdenie o nedoplatkoch na nájomnom (PDF, 12 kB)
7. Príjmové podmienky_byty Družba a Nadabula (PDF, 254 kB)
8. Aktualizácia žiadosti po 12 mesiacoch (PDF, 10 kB)
9. Hlásenie zmien skutočnosti uvedených v žiadosti (PDF, 12 kB)
10. ŽIADOSŤ o pridelenie malometrážneho bytu (PDF, 458 kB)
11. Príjmové podmienky (PDF, 456 kB)
12. ŽIADOSŤ o pridelenie bytu s nižším štandardom (PDF, 455 kB)
13. Potvrdenie o aktivačných prácach (PDF, 28 kB)
14. Potvrdenie o návšteve školy (PDF, 7 kB)
15. ŽIADOSŤ o pridelenie bytu ŠAFÁRIKOVA 101 (PDF, 206 kB)
16. ŽIADOSŤ o schválenie dohody o výmene bytov (PDF, 176 kB)
17. Nájomná zmluva Družba, Nadabula – VZOR (PDF, 38 kB)
18. Dispozičné riešenie bytov DRUŽBA, Nadabula (PDF, 48 kB)
19. Výška nájomného a úhrad za plnenia poskytované s užívaním bytu a výpočet výšky finančnej zábezpeky (PDF, 456 kB)
Aktualizované: 19.2.2020 16:54 hod.

References: § 4
 § 5
 § 19
 § 711
 § 4
 § 5